એક બાજુ ગુજરાતમાં લોકસભા બેઠકના મોટાભાગના ઉમેદવારોના નામો જાહેર કરી ભાજપ તેની નિર્ધારિત ચૂંટણી વ્યૂહરચના મુજબ આગળ વધી રહ્યું છે ત્યારે કોંગ્રેસ આજે ઉમેદવારીપત્રો ભરવાની શરૂઆત થઇ ગઇ ત્યાં સુધી તેના ઉમેદવારોની યાદી બહાર નહી પડતાં ગુજરાત કોંગ્રેસમાં ભારે ઉત્સુકતા અને ઇન્તેજારીનો માહોલ બન્યો હતો ત્યારે આજે સાંજે દિલ્હીમાં કોંગ્રેસ હાઇકમાન્ડના નેજા હેઠળ કોંગ્રેસના રાષ્ટ્રીય દિગ્ગજ નેતાઓની બેઠકમાં લોકસભા ચૂંટણીને લઇ કોંગ્રેસના વધુ કેટલાક ઉમેદવારોના નામો જાહેર કરવામાં આવ્યા હતા.